# Pluginad

&kphotoalbum; kasutab pluginaid, mida pruugivad teisedki rakendused, näiteks digiKam ja Gwenview. See pluginasüsteem kannab nimetust Kipi ehk lahtiseletatult &kde; Image Plugin Interface (KDE pildipluginate liides). Täpsemat infot leiab KIPI koduleheküljelt.

Pluginaid saab kasutada menüüriba vahendusel, kus need leiab menüüst Pluginad. Me ei hakka neid siinkohal lähemalt kirjeldama, sest need pluginad ei ole &kphotoalbum;i osa, vaid täiesti omaette nähtused. Paelegi on enamikul pluginatel olemas ka dokumentatsioon, mida saab avada plugina kasutamisel.

Hoiatus: kuna pluginad on ühised mitmele rakendusele, on mõned neist &kphotoalbum;iga väga vähe testitud. Seepärast tuleks uusi pluginaid alati kõigepealt testida demoandmebaasiga, enne kui hakata neid kasutama omaenda väärtuslike piltide puhul

&kphotoalbum;i saab käivitada demorežiimis kas shellist käsuga ``kphotoalbum` `-demo`` või menüüst Abi.

(Ja ärge ütelge, et teid pole hoiatatud!).

KIPI-t kasutavad rakendused on väga erinevad, mistõttu mõned pluginad ei pruugi alati käituda nii, nagu &kphotoalbum; soovib, aga lõppeks on see ka paratamatu hind, kui soovitakse kasutada ühesuguseid võimalusi mitmes rakenduses.

Kõige suurem erinevus &kphotoalbum;i ja muude KIPI-t kasutavate rakenduste vahel seisab selles, et muud rakendused järjestavad pildid albumites, kus album on lihtsalt kataloog. &kphotoalbum; sellist kontseptsiooni ei kasuta, kuid selleks, et mõned pluginad üldse toimiks, teeskleb &kphotoalbum;, nagu oleks selline põhimõte tallegi omane.

Selleks määratleb &kphotoalbum; parajasti aktiivse vaate aktiivse albumina - see tähendab, et sellesse kaasatakse kõik pildid, mida sirvija parajasti välja pakub.

Lisaks aktiivsele albumile peab &kphotoalbum; määratlema ka kõigi albumite nimekirja. Seda teeb &kphotoalbum; järgmiselt:

- Kui &kphotoalbum;i sirvija näitab mingi kategooria (näiteks Isikud) sisu, antakse iga selle kategooria element pluginale teada kui album.

- Vastasel juhul kasutatakse kategooriat, mille oled seadistustedialoogi määranud virtuaalsete albumite kategooriaks. Kui näiteks määrad selleks Isikud, siis käitub &kphotoalbum; nii, nagu oleks sa valinud isikute näitamise ning kutsub välja plugina, mis tahab teada kõigi albumite nimekirja.

Mõned pluginad võivad olla &kphotoalbum;is kasutatavate võimaluste suhtes igandlikud ja sellisel juhul ei ole neid pluginamenüüs üldse näha. Seepärast võid seadistustedialoogis määrata, milliseid pluginaid soovid näha.