# Indledning

Hvis du er som jeg, har du tusindvis af billeder du har taget siden du fik dit første kamera, nogle med et almindeligt kamera og andre med et digitalkamera. Gennem alle årene har du troet at du ville kunne huske historien bag hvert enkelt billede i al evighed. Du ville kunne huske navnene på alle mennesker på dine billeder, og den nøjagtige dato for hvert billede. Personligt indså jeg at det ikke længere var muligt, og især for mine digitale billeder - men endog for papirbillederne - behøvede jeg et værktøj til at hjælpe mig med at beskrive mine billeder og søge i bunken af billeder. Dette er nøjagtigt hvad &kphotoalbum; drejer sig om.

&kphotoalbum; fokuserer på tre nøglepunkter:

- Det skal være let at påtegne et antal billeder samtidigt. Det må for eksempel ikke tage mere end nogle få museklik at markere alle billeder fra ferien som værende fra Italien, 1992. &kphotoalbum; tilbyder to måder at beskrive billeder: på én gang, hvilket er nyttigt til at indtaste tekst om billederne, og alle samtidigt, hvilket er nyttigt til at vælge et antal billeder, og angive egenskaber såsom sted, de mennesker der er på billederne og billedernes dato.

- Det skal være let at søge efter billeder. &kphotoalbum; tilbyder muligheden for at beskrive billeder med et antal egenskaber. Disse omfatter dato, mennesker på billederne, steder, og et nøgleordsfelt hvor brugeren kan tilføje egne nøgleord, såsom Album 7 eller Ferie i Italien. Du kan søge efter billeder i hver af kategorierne med &kphotoalbum;, såsom at finde billeder med Jesper fra ferien i Italien.

- Det skal være let at bladre rundt i billederne og vise dem. Når man kigger på billeder, ændres fokus ofte. I det ene øjeblik kigger man på billeder fra ferien 1992, og når man ser et billede af en ven som man tilbragte ferien sammen med, ændres fokus pludseligt, og man vil se alle billeder af denne ven.

## Oversigt over håndbogen

I denne håndbog gennemgås de skridt som behøves til (1) påtegning af billederne, (2) at gennemsøge og vise billeder og (3) avanceret brug og indstilling.

KPhotoalbum begyndte som et program til at håndtere billeder, men siden da er det udvidet, så det i dag også håndterer videoer. På mange steder i håndbogen tales der om billeder, men lige så ofte indgår videoer i beskrivelsen.

## Organisation af billeder og &kphotoalbum;-filer

&kphotoalbum; bruger alle billeder i en mappe og i alle dens undermapper. Første gang du starter &kphotoalbum; bliver du spurgt om stedet for denne mappe. &kphotoalbum; vil ikke at ændre nogen billeder, så du behøver ikke at være bange for at &kphotoalbum; påvirker billederne

De to undtagelser fra denne regel er (1) hvis du beder &kphotoalbum; om at slette individuelle billeder, fra Redigér Slet markerede, og (2) plug-in operationer.

, rent faktisk, hvis du ikke stoler på &kphotoalbum;, kan du blot gøre alle dine billeder skrivebeskyttede.

&kphotoalbum; gemmer al information i filen `index.xml` i den øverste billedmappe. Filen er en almindelig XML-fil, så du kan nemt sikkerhedskopiere den med det værktøj du foretrækker, kopiere filen til en diskette, eller håndtere revisioner med CVS.

&kphotoalbum; husker hvor du fortalte at billederne var, og genbruger det i fremtiden når &kphotoalbum; køres. Skulle du nogensinde ville indlæse en anden database i &kphotoalbum; (dvs. et andet mappetræ med billeder), kan du starte programmet med flaget `-c`. For eksempel:``kphotoalbum` `-c` `~/FirmaBilleder/index.xml``.