# Plugin

&kphotoalbum; deler et plugin-system med et antal andre billedprogrammer, heriblandt Digikam og Gwenview. Dette plugin-system hedder Kipi, hvilket er en forkortelse af KDE Image Plugin Interface. Se Kipi's hjemmeside

Plugin er tilgængelige fra menulinjen, under punktet Plugin. Plugin vil ikke og kan ikke blive beskrevet i denne manual, da disse plugin ikke er en del af &kphotoalbum;, men leveres separat. De fleste plugin har imidlertid en hjælpeside tilgængelig fra selve pluginnet.

Da plugin deles mellem et antal programmer, er visse plugin muligvis testet meget lidt med &kphotoalbum;. Du bør derfor altid prøve nye plugin med demo-databasen før du bruger dem på dine egne billeder

Du starter &kphotoalbum; med demoopsætningen enten fra skallen ved at køre ``kphotoalbum` `-demo``, eller fra Hjælpmenuen.

(Sig ikke at jeg ikke advarede dig!).

Programmerne der bruger KIPI er meget forskellige, så det betyder at nogle plugin ikke virker på den måde &kphotoalbum; normalt gør, men dette er prisen for at dele funktionaliteten mellem programmerne.

Den vigtigste forskel mellem &kphotoalbum; og de andre programmer der bruger KIPI, er at de andre programmer ordner billederne i albummer, hvor et album simpelthen er en mappe. &kphotoalbum; har ikke dette begreb. Ikke desto mindre opfører &kphotoalbum; sig overfor plugin-systemet som om det gjorde.

&kphotoalbum; gør dette ved at definere nuværende album til at være nuværende visning - det vil sige alle de billeder som browseren tilbyder at vise for øjeblikket.

Udover det nuværende album, skal &kphotoalbum; også kunne give en liste af alle albummer. &kphotoalbum; definerer denne liste på følgende måde:

- Når &kphotoalbum;'s browser viser indholdet af en kategori, det kunne være alle mennesker, så vil hvert punkt i denne kategori se ud som et album for et plugin.

- Ellers vil kategorien du angiver som Kategori for virtuelle albummer i tilvalgsdialogen blive brugt, f.eks. hvis du angiver Mennesker med dette tilvalg, så vil &kphotoalbum; opføre sig som om du netop havde valgt at vise mennesker og derpå starter det plugin som har brug for at kende alle albummer.

Nogle plugin er måske overflødige på grund af funktioner der allerede er implementeret i &kphotoalbum;, og i dette tilfælde vil du måske ikke ønske at se dem over hovedet i Plugin-menuen. For dette kan du gå til tilvalgsdialogen og angive hvilke plugin der skal vises i det hele taget.